**O D L U K E**

**sa 2. (elektronske) sjednice Školskog odbora IV. gimnazije Marko Marulić, Split održane dana 10. lipnja 2021. (četvrtak) u vremenu od 11:00 do 15:00 sati**

**AD 1.)** Na Zapisnik sa 1. (konstituirajuće) sjednice Školskog odbora od 19.05.2021. nema primjedbi ni dopuna te se isti usvaja.

**AD 2. )** Temeljem odredbe članka 23. Statuta IV. gimnazije Marko Marulić Split, na prijedlog ravnateljice Školski odbor na svojoj 2. sjednici održanoj 10.06.2021. donosi

**O D L U K A br. 2.**

Donose se Pravila za upravljanje dokumentarnim gradivom IV. gimnazije Marko Marulić Split.

Donosi se Popis dokumentarnog gradiva IV. gimnazije Marko Marulić Split s rokovima čuvanja.

Naprijed navedeni dokumenti dostavit će se na suglasnost Državnom arhivu u Splitu.

**AD 3.)**

**O D L U K A br. 3**

**o iznosu participacije roditelja/skrbnika, načinu prikupljanja i korištenju sredstava iz**

**uplata za povećane troškove obrazovanja u školskoj godini 2021./2022.**

**I.**

Zbog povećanih troškova obrazovanja, a u cilju daljnjeg razvijanja i unapređivanja odgojno-obrazovne djelatnosti i standarda učenika IV gimnazije Marko Marulić, Split roditelji/skrbnici učenika upisanih u školskoj godini 2021/2022. participirati će u povećanim troškovima obrazovanja  s iznosom 150,00 (sto pedeset kuna) kuna za svaku godinu obrazovanja.

**II.**

Učenik ili roditelj/skrbnik učenika može zatražiti potpuno ili djelomično oslobađanje od plaćanja povećanih troškova obrazovanja zbog socijalnih i obiteljskih prilika. Odluku o oslobađanju od plaćanja donosi Školski odbor na prijedlog ravnatelja te uz suglasnost osnivača.

**III.**

Sredstva se prikupljaju uplatom putem uplatnica na IBAN Škole, a o prikupljenim i utrošenim sredstvima vodit će se posebna evidencija

**IV.**

Prikupljena sredstva namijenjena su za:

- opremanje učionica, kabineta i radionica (računala, pribori, materijal i sl.)

- participiranje terenske nastave

- troškove natjecanja učenika (prijevoz i sl.)

- pomoći socijalno ugroženim učenicima pri odlasku na ekskurziju, maturalnu zabavu i sl.

- nagrade učenicima

- sportsku i drugu opremu za natjecanje učenika u sportskim disciplinama

- naknade dijela štete koje počine učenici a počinitelji ne mogu biti utvrđeni

- osiguranje učenika.

**V.**

Korištenje navedenih sredstava tijekom godine odobrava ravnatelj.

**VI.**

Neutrošena sredstva prenose se u sljedeću školsku godinu.

Zadužuje se ravnateljica da donesenu Odluku o iznosu participacije roditelja/skrbnika, načinu prikupljanja i korištenju sredstava te uplata za povećane troškove obrazovanja u školskoj godini 2021/2022., žurno uputi osnivaču radi traženja prethodne suglasnosti kako bi ista mogla biti sadržana u natječaju za upis učenika u I. razred školske godine 20201/2022. koji se treba objaviti najkasnije do 20.06.2021. godine na mrežnim stranicama i oglasnim pločama Škole i osnivača.

 PREDSJEDNIK ŠKOLSKOG ODBORA:

 Nikola Milanović, prof.